钦定古今图书集成/明伦汇编/官常典/第006卷 > 马融忠经 > 《忠谏章第十五》
## 钦定古今图书集成/明伦汇编/官常典/第006卷 > 马融忠经 > 《忠谏章第十五》

忠臣之事君也，莫先于谏。下能言之，上能听之，则王
道光矣。谏于未形者，上也；谏于已彰者，次也；谏于既
行者，下也。违而不谏，则非忠臣。夫谏，始于顺辞，中于
抗议，终于死节，以成君休，以宁社稷。《书》云：“木从绳则
正，后从谏则圣。”